Lainatyyppi vaikuttaa aina lainatarjouksen hintaan. Vakuudellinen laina on yleensä aina halvempi kuin vakuudeton laina. Jos sinulla siis on asunto tai muita vakuuksia ja jos aikaa on sen verran että ehdit asioida pankin kanssa ja sopia vakuuksien käytöstä niin todennäköisemmin saan lainan edullisemmalla korolla kuin ilman vakuuksia.
Jos haet lainaa yhdessä toisen henkilön kanssa, sillä on usein vaikutusta tarjotun lainan korkoon. Pankin näkökulmasta on järkevämpää tarjota halpakorkoista lainaa, kun lainalla on kaksi maksajaa.
Lainantarjoajat määrittelevät lainan koron asiakkaasta tehdyn luottoriskin arvioinnin perusteella. Se perustuu seuraaviin asioihin:
1. Tulojen ja menojen suhde. Jos menosi ovat suuremmat kuin tulot, vaikuttaa tämä negatiivisesti lainan edullisuuteen. Tämä on yksi tärkeimmistä asioista joita pankit tarkistavat.
2. Maksuhäiriömerkinnät. Merkinnät luottotiedoissa huonontavat luottokelpoisuutta ja hankaloittavat lainan saantia.
3. Työsuhteen määräaikaisuus. Vakituisempi työsuhde on pankin silmissä aina parempi kuin määräaikainen. Työttömän ja opiskelijan on hyvin vaikea saada lainaa ilman vakuuksia.
4. Nykyisten lainojen määrä. Jos sinulla on jo ennestään useita lainoja tai useita luottokortteja jotka on käytetty tappiin asti, on vaikea saada matalakorkoista lainaa.